
285. Τροποποίηση του Π.Δ. 707/1982 «Καθορισμός μέτρων για τη 
καταπολέμηση της κλασσικής πανώλης των χοίρων» (ΦΕΚ 150/ 


τ.Α'/1982). 1 

ΑΠΟΦΑΣΕΙΣ 

Εγκριση διάθεσης των καρτών ΕΘΝΟΚΑΡΤΑ, ΕΕΉΟΟΑΚϋ 
ΜΑδΤΕΚΟΑΚϋ και ΕΧΕΟϋΤίνΕ ΕΙΗΟΕΑΗΓ) της Εθνικής 
Τράπεζας της Ελλάδος από άλλες Τράπεζες . 2 

Διορθώσεις Σφαλμάτων 

Διορθώσεις σφαλμάτων στο Π.Δ. 238/88 αρμοδιότητας Υπουρ¬ 
γείου Εθν. Παιδείας και θρ/των . 3 

Διόρθωση σφάλματος στο Π.Δ. 242/23.5.1988 αρμοδιότητας 
Υπουργ. Δημόσιας Τάξης Σύσταση βαθμών και θέσεων αξιωμα¬ 
τικών της Ελληνικής Αστυνομίας και άλλες διατάξεις». 4 

Διόρθωση σφαλμάτων στο Π.Δ. 224/88, αρμοδιότητας Υπουρ¬ 
γείου Μεταφορών και Επικοινωνιών . 5 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 285 
Τροποποίηση του Π.Δ. 707/1982 «Καθορισμός μέτρων για τη κατα. 

πολέμηση της κλασσικής πανώλης των χοίρων» (ΦΕΚ 150/τ. Α'/ 

1982). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1 και 3 του Ν. 1338/1983 (ΦΕΚ 34/τ. Α'/ 
1983) «Εφαρμογή του κοινοτικού δικαίου» όπως τροποποιήθηκε από το 
άρθρο 6 του Ν. 1440/1984 (ΦΕΚ 70/τ. Α'/1984) «Συμμετοχή της 
Ελλάδος στο κεφάλαιο, στα αποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων, στο κεφάλαιο της Ευρωπαϊκής Κοι- 
νότητος Άνθρακος και Χάλυβος και του Οργανισμού Εφοδιασμού ΕΥ- 
ΡΑΤΟΜ». 

β) Του άρθρου 20 του Ν. 248/1914 (ΦΕΚ 110/τ. Α'/1914) «περί 
οργανώσεως της Ζωοτεχνικής και Κτηνιατρικής Υπηρεσίας» όπως συ¬ 
μπληρώθηκε με το άρθρο μόνο του Α.Ν. της 23.1.1936 (ΦΕΚ 47/τ. 
Ά/1936). 

2. Την Οδηγία αριθμ. 87/486/ΕΟΚ του Συμβουλίου της 22ας Σε¬ 
πτεμβρίου 1987 «που τροποποιεί την οδηγία 80/217/ΕΟΚ «περί θε- 
σπίσεως κοινοτικών μέτρων για την καταπολέμηση της κλασσικής πα¬ 
νώλης των χοίρων (Ε.Ε.Ε. 280/3.10.87 σελ. 21). 

3. Την Α 9211/ΔΙΟΝΟΣΕ 1737/3.12.1987 κοινή απόφαση του 
Πρωθυπουργού και του Υπουργού Εθνικής Οικονομίας «Ανάθεση αρμο¬ 
διοτήτων στους Υφυπουργούς Εθνικής Οικονομίας» (ΦΕΚ 702 Β/ 
4.12.1987). 


4. Την με αρ. 257/1988 γνωμοδότηση του Συμβουλίου της Επι¬ 
κράτειας μετά από πρόταση του Υφυπουργού Εθνικής Οικονομίας και 
Υπουργού Γεωργίας αποφασίζουμε: 

ΑΡΘΡΟ 1 
ΣΚΟΠΟΣ 

Με το διάταγμα αυτό τροποποιείται, σε συμμόρφωση προς την παρα¬ 
πάνω Οδηγία, το 11.Δ. 707/1982 «καθορισμός μέτρων για την κατα¬ 
πολέμηση της κλασσικής πανώλης των χοίρων» (ΦΕΚ 150/Α/1982) 
όπως τροποποιήθηκε από το Π.Δ. 486/1985 «Τροποποίηση του Π.Δ. 
707/1982» (ΦΕΚ 175Α/1985). 

ΑΡΘΡΟ 2 

(Άρθρο 1 παρ. 1 της Οδηγίας 87/486/ΕΟΚ) 

Η περίπτωση α) της παρ. 2 του άρθρου 9 του II.Δ. 707/1982 αντι¬ 
καθίσταται ως εξής: 

«α) Απαγορεύεται η κυκλογορία και η μεταφορά των χοίρων στους 
δημόσιους ή ιδιωτικούς δρόμους με εξαίρεση τη μεταφορά υπό διαμετα¬ 
κόμιση δια μέσου της ζώνης, σιδηροδρομικούς ή δια των εθνικών οδών 
και σε περίπτωση αιτιολογημένης ανάγκης. δΓ άλλων μεγάλων οδικών 
αξόνων». 

ΑΡΘΡΟ 3 

(Άρθρο 1 παρ. 1 της Οδηγίας 87/486/ΕΟΚ) 

Το άρθρο 14 του Π.Δ. 707/1982 όπως αντικαταστάθηκε από το 
άρθρο 4 του Π.Δ. 486/1985 αντικαθίσταται ως εξής: 

«ΑΡΘΡΟ 14 

Απαγορεύεται η ανοσοποίηση των χοίρων στην κλασσική πανώλη με 
ορό ή με ορό και εμβόλιο. 

2. Η παρασκευή, η πώληση και η χρησιμοποίηση του εμβολίου κατά 
της πανώλης, υπόκειται σε επίσημο έλεγχο που ενεργείται από τις αρ¬ 
μόδιες κτηνιατρικές υπηρεσίες του Υπουργείου I εωργίας. 

3. Τα εμβόλια που χρησιμοποιούνται στα πλαίσια του προγράμματος 
εξάλειψης της κλασσικής πανώλης των χοίρων πρέπει να πληρούν τους 
ακόλουθους όρους: 

α) Να έχουν παραχθεί υπό επίσημο έλεγχο και να είναι σύμφωνα με 
την Ευρωπαϊκή Φαρμακοποιία. 

β) Τα εμβόλια που εισάγονται από τρίτες χώρες πρέπει να πληρούν 
τους όρους της περίπτωσης α). 

Το πρώτο εδάφιο της παρούσας παραγράφου εφαρμόζεται και στην 
περίπτωση επείγοντος εμβολιασμού, που αποφασίζεται σύμφωνα με τις 
παραγράφους 5, 6 και 7 του άρθρου αυτού. 

4. Όταν διαπιστωθεί η κλασσική πανώλης των χοίρων σε μία ή πε¬ 
ρισσότερες εκμεταλλεύσεις ή σε μία ή περισσότερες μονάδες παραγωγής 
και με την επιφύλαξη της κείμενης νομοθεσίας, εφόσον αυτή προβλέπει 

τον προληπτικό εμβολιασμό των χοίρων κατά της κλασσικής πανώλης 
των χοίρων, είτε σε όλη την επικράτεια, είτε σε τμήματα αυτής, τα μέ¬ 
τρα για τον έλεγχο της ασθένειας μπορούν να συμπληρωθούν με τον εμ¬ 
βολιασμό. το ταχύτερο δυνατό και από επίσημο έλεγχο, των χοίρων των 
άλλων εκμεταλλεύσεων ή μονάδων παραγωγής που απειλούνται με μό¬ 
λυνση σε μία τοπική ζώνη εμβολιασμού ή σε μια αλυσίδα παραγωγής, 
που οριοθετούνται από την αρμόδια τοπική κτηνιατρική υπηρεσία. Όλοι 
οι εμβολιαζόμενοι χοίροι σημαίνονται με μόνιμη σήμανση που καθορίζε¬ 
ται με απόφαση του Υπουργού Γεωργίας. 

5. Στην περίπτωση που η αρμόδια Κεντρική Κτηνιατρική Υπηρεσία 
του Υπουργείου Γεωργίας αποφασίσει το συστηματικό εμβολιασμό 
όλων των χοίρων μιας συγκεκριμένης περιοχής εφαρμόζονται, για χρο¬ 
νικό διάστημα 6 μηνών μετά το τέλος του πρώτου εμβολιασμού, τα αα- 
κόλουθα μέτρα, η ισχύς των οποίων μπορεί να παραταθεί από την παρα¬ 
πάνω Κτηνιατρική Υπηρεσία: 

α) Όλοι οι χοίροι που στεγάζονται στις εκμεταλλεύσεις της ζώνης εμ¬ 
βολιασμού. εμβολιάζονται το συντομότερο δυνατό. Κατά τη διάρκεια 
των εργασιών εμβολιασμού απαγορεύεται η έξοδος των χοίρων από τις 
εκμεταλλεύσεις της ζώνης εμβολιασμού. 

β) Με την επιφύλαξη της περίπτωσης α). οι εμβολιασμένοι χοίροι δεν 
επιτρέπεται να εξέλθουν από την εκμετάλλευση, παρά μόνο επτά (7) 
ημέρες μετά από τον εμβολιασμό, προκειμένου για χοίρους εκτροφής 
και πάχυνσης, με τον όρο ότι θα μεταφερθούν σε εκμετάλλευση που βρί¬ 
σκεται σε ζώνη όπου έχει πραγματοποιηθεί εμβολιασμός υπό επίσημο 
έλεγχο και. προκειμένου για χοίρους που προορίζονται για άμεση 
σφαγή, σε ένα ή περισσότερα σφαγεία που βρίσκονται στην προστατευό- 
μενη ζώνη ή όταν δεν υπάρχει τέτοιο σφαγείο, σε σφαγείο κοντά στη 
ζώνη αυτή, το οποίο ορίζεται από την αρμόδια τοπική Κτηνιατρική 
Υπηρεσία του Υπουργείου Γεωργίας. 

γ) Κάθε χοίρος, που γεννιέται ή εισάγεται στις εκμεταλλεύσεις της 
ζώνης εμβολιασμού, πρέπει να εμβολιάζεται, σύμφωνα με τους όρους 
που καθορίζονται από την αρμόδια Κεντρική Κτηνιατρική Υπηρεσία του 
Υπουργείου Γεωργίας. 

δ) Μετά την μεταφορά τους σε μία εκμετάλλευση, οι εμβολιασμένοι 
χοίροι πάχυνσης δεν επιτρέπεται να εξέλθουν από αυτή, παρά μόνο για 
να μεταφερθούν προς άμεση σφαγή σε ένα ή περισσότερα σφαγεία, που 
βρίσκονται στην προστατευτική ζώνη ή. όταν δεν υπάρχει τέτοιο σφα¬ 
γείο. σε σφαγείο κοντά στη ζώνη αυτή, το οποίο ορίζεται από την αρμό¬ 
δια τοπική Κτηνιατρική Υπηρεσία του Υπουργείου Γεωργίας. 

6. Εν τούτοις. κατά παρέκλιση από την προηγούμενη παράγραφο 5. 
η Κεντρική Κτηνιατρική Υπηρεσία μπορεί να μην υποβάλει σε συστημα¬ 
τικό εμβολιασμό τους χοίρους μεγάλης γεννετικής σημασίας με τον όρο 
ότι θα λαμβάνονται όλα τα μέτρα για να εξασφαλίζεται η προστασία της 
υγείας τους και ότι οι χοίροι αυτοί θα υποβάλλονται σε περιοδικό ορολο- 
γικό έλεγχο. 

7. Στην περίπτωση που η αρμόδια Κεντρική Κτηνιατρική Υπηρεσία 
του Υπουργείου Γεωργίας αποφασίσει τον εμβολιασμό των χοίρων πά¬ 
χυνσης μιάς συγκεκριμένης περιοχής, εφαρμόζονται, για χρονικό διά¬ 
στημα έξι (6) μηνών μετά τον πρώτο εμβολιασμό, τα ακόλουθα μέτρα, η 
ισχύς των οποίων μπορεί να παραταθεί από την παραπάνω Κτηνιατρική 
Υπηρεσία: 

α) Ο εμβολιασμός πρέπει να γίνεται το συντομότερο δυνατό. 

β) Κατά παρέκλιση της παρ. 5 περίπτωση α) οι χοίροι πάχυνσης, που 
έχουν παχυνθεί μέσα στην εκμετάλλευση στην οποία γεννήθηκαν, μπο¬ 
ρούν να εξαιρεθούν από τον εμβολιασμό. Οι χοίροι αυτοί επιτρέπεται να 
εξέλθουν από την εκμετάλλευση, μόνο για να μεταφερθούν προς σφαγή 
σε ένα ή περισσότερα σφαγεία που βρίσκονται μέσα στη ζώνη εμβολια¬ 
σμού ή. όταν δεν υπάρχει τέτοιο σφαγείο, στο πλησιέστερο σφαγείο που 
ορίζει η αρμόδια τοπική Κτηνιατρική Υπηρεσία του Υπουργείου Γεωρ¬ 
γίας. 

γ) Ο εμβολιασμός των χοιριδίων δεν επιτρέπεται να γίνει προτού 
φθάσουν σε ηλικία ώστε να εξασφαλίζεται η επίτευξη πραγματικής ανο¬ 
σίας. 

δ) Οι εμβολιασμένοι χοίροι πάχυνσης επιτρέπεται να εξέλθουν από 
την εκμετάλλευση μόνο επτά (7) ημέρες μετά τον εμβολιασμό τους και 
με τον όρο ότι θα μεταφερθούν σε εκμετάλλευση που βρίσκεται μέσα σε 
ζώνη εμβολιασμού. 

ε) Οι χοίροι πάχυνσης, που εισέρχονται σε εκμετάλλευση της ζώνης 
εμβολιασμού, πρέπει να εμβολιασθούν σύμφωνα με τους όρους που κα¬ 
θορίζονται από την αρμόδια Κεντρική Κτηνιατρική Υπηρεσία του 
Υπουργείου Γεωργίας. 

στ) Μετά την άφιξή τους στην εκμετάλλευση προορισμού, οι χοίροι 
που αναφέρονται στις περιπτώσεις γ) δ) και ε) επιτρέπεται να εξέλθουν 
από την εκμετάλλευση αυτή μόνο για να μεταφερθούν προς άμεση 


σφαγή σε ένα ή περισσότερα σφαγεία, που βρίσκονται στη ζώνη εμβο¬ 
λιασμού ή όταν δεν υπάρχει τέτοιο σφαγείο, στο πλησιέστερο σφαγείο, 
που ορίζει η αρμόδια τοπική Κτηνιατρική Υπηρεσιά του Υπουργείου Γε- 
ωργίας. 

ζ) Όταν μη εμβολιασμένοι χοίροι εκτροφής προερχόμενοι από εκμε¬ 
ταλλεύσεις της ζώνης εμβολιασμού, προορίζονται για εκμεταλλεύσεις 
εκτός της ζώνης εμβολιασμού, η έξοδος όλων των χοίρων από τις εκμε¬ 
ταλλεύσεις προορισμού απαγορεύεται, εκτός αν πρόκειται να οδηγηθούν 
για άμεση σφαγή. 

Η απαγόρευση αυτή ισχύει για χρονικό διάστημα 30 ημερών μετά 
την παραλαβή των χοίρων από την ζώνη εμβολιασμού ή για τριάντα 
(30) ημέρες μετά τον τοκετό στην περίπτωση εγκύων χοιρομητέρων, 
που προέρχονται από τέτοια εκμετάλλευση. 

8. Σε περίπτωση που πραγματοποιηθεί επείγων εμβολιασμός σύμ¬ 
φωνα με τις παρ. 5, 6 και 7 η αρμόδια τοπική Κτηνιατρική Υπηρεσία 
του Υπουργείου Γεωργίας απαγορεύει την έξοδο από τη ζώνη εμβολια¬ 
σμού: 

α) Ζωντανών χοίρων, εκτός αν προορίζονται για άλλη ζώνη εμβολια¬ 
σμού ή για άμεση σφαγή αί σφαγείο που έχει οριστεί από την αρμόδια 
τοπική Κτηνιατρική Υπηρεσία του Υπουργείου Γεωργίας και βρίσκεται 
κοντά στη ζώνη εμβολιασμού. 

Στην τελευταία αυτή περίπτωση τα κρέατα των χοίρων σφραγίζονται 
σύμφωνα με τα οριζόμενα στην περίπτωση β. 

β) Νωπού χοιρινού κρέατος με προορισμό άλλο Κράτος Μέλος των 
Ε.Κ. Τα κρέατα αυτά φέρουν την εθνική σφραγίδα ή τη σφραγίδα που 
προβλέπεται στο άρθρο 7 παράγραφος 1 περίπτωση 11 του Π.Δ. 599/ 
1985 «Υγειονομικοί όροι που πρέπει να πληρούν τα νωπά κρέατα, τα 
οποία αποστέλλονται από Κράτη Μέλη των Ευρωπαϊκών Κοινοτήτων 
(Ε.Κ.) ή εισάγονται από τρίτες χώρες στην Ελλάδα» (ΦΕΚ 213/Α/ 
18.12.1985). 

Οι απαγορεύσεις αυτές εφαρμόζονται κατά τις εργασίες εμβολιασμού 
και για ελάχιστη περίοδο: 

αα) Τρεις μήνες μετά το τέλος των εργασιών εμβολιασμού στη προ¬ 
σβεβλημένη ζώνη, η 

ββ) τριών μηνών από τη διαπίστωση της τελευταίας εστίας στη σχε¬ 
τική ζώνη, αν η ασθένεια εμφανίζεται στη ζώνη αυτή μέσα σε τρεις (3) 
μήνες από το τέλος των εργασιών εμβολιασμού. 

Εν τούτοις η απαγόρευση που αναφέρεται στην περίπτωση α) της πα¬ 
ρούσας παραγράφου δεν εφαρμόζεται στους ζωντανούς χοίρους, που 
προέρχονται από εκμεταλλεύσεις που έκαναν χρήση της παρέκκλισης 
της παραγρ. 6 του παρόντος άρθρου». 

ΑΡΘΡΟ 4 

(Άρθρο 2 της Οδηγίας 87/486/ΕΟΚ) 

Έναρξη ισχύος 

Η ισχύς του παρόντος διατάγματος αρχίζει από την 1η Ιανουάριου 

1988. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΕΘΝ. ΟΙΚΟΝΟΜΙΑΣ Ο ΥΠΟΥΡΓΟΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Γ. ΠΟΤΤΑΚΗΣ 

- ♦- 

Θέμα 27 (2) 

Έγκριση διάθεσης των καρτών ΕΘΝΟΚΑΡΤΑ. ΕυΚΟΟΑΚϋ ΜΑ8- 

ΤΕΚΟΑΚΟ και ΕΧΕΕΙΙΤίνΈ ΕυΚΟ(ΆΚΙ) της Εθνικής Τράπεζας 

της Ελλάδος από άλλες Τράπεζες. 

(Συνεδρίαση 391/19.5.88) 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Η Επιτροπή Νομισματικών και Πιστωτικών Θεμάτων, αφού έλαβε 
υπόψη: 

α) τις αποφ. ΝΕ 46/3/8.9.72 και ΥΠ 302/8/9.4.82 (όπως ισχύ¬ 
ουν), που καθορίζουν τους όρους και τις προϋποθέσεις εφαρμογής στην 
Ελλάδα του συστήματος των πιστωτικών καρτών και 

β) τα από 13.4.88 και 22.4.88 έγγραφα της Εθνικής Ανώνυμης 
Εταιρείας Διοικήσεως και Οργανώσεων, αποφάσισε τα ακόλουθα: 

Επιτρέπεται στην ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ να διαθέ¬ 
τει μέσω άλλων τραπεζών τις κάρτες ΕΘΝΟΚΑΡΤΑ. ΕϋΚΟΟΑΚΠ 
ΜΑδΤΕΚΟΑΚϋ και ΕΧΕΟυΤΙΥΕ ΕϋΚΟΟΑΚϋ που εκδίδει η θυγ* 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

τρίχή της Εταιρείας ΕΘΝΙΚΗ ΑΝΩΝΪΜΗ ΕΤΑΙΡΕΙΑ ΔΙΟΙΚΗΣΕΩΣ 
ΚΑΙ ΟΡΓΑΝΩΣΕΩΣ. 

Η Εθνική Τράπεζα της Ελλάδος θα ανακοινώσει έγκαιρα στην Τρά¬ 
πεζα της Ελλάδος τους όρους συνεργασίας της με τις άλλες τράπεζες για 
τον παραπάνω σκοπό. * 1 

Οι τράπεζες που διαθέτουν τις πιστωτικές κάρτες ΕΘΝΟΚΑΡΤΑ και 
ΜΑ5ΤΕΚΟΑΚΟ παρακολουθούν τυχόν υπέρβαση του προβλεπόμενου 
ανώτατου κατά περίπτωση ορίου (σήμερα δρχ. 150.000) πιστώσεων 
που χορηγούν προς τους κατόχους των εν λόγω καρτών. 

Οι συναλλαγές σε συνάλλαγμα με τη χρήση των καρτών ΜΑδΤΕΚ- 
ΟΑΚϋ ΕυΚΟΟΑΚϋ και ΕΧΕΟΙΓΓΙΥΕ ΕΙ!ΗΟ€ΑϊΙΓ). που θα διατίθε¬ 
νται μέσω άλλων τραπεζών, παρακολουθούνται από την Εθνική Τρά¬ 
πεζα της Ελλάδος, η οποία και εξακολουθεί να ευθύνεται συναλλαγμα¬ 
τικά έναντι της Τράπεζας της Ελλάδος. 

Η απόφαση αυτή να δημοσιευθεί στην Εφημερίδα της Κυβερνή- 
αεως 

Ο Γραμματέας Ο Πρόεδρος 

Ακριβές αντίγραφο 
Αθήνα 7 Ιουνίου 1988 
Ο Γραμματέας 
Η. Κυριακαντωνάκης 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(3) 

Στο Π.Α. 238/1988, που δημοσιεύθηκε στο Φ.Ε.Κ. 103 τ.Α' της 
25 Μαΐου 1988, διορθώνονται τα εξής σφάλματα: 

1) Στη σελίδα 1945, στήλη δεύτερη, το σχοιχείο ια) από το λανθα¬ 
σμένο: “ια) Σχολή ναυικών δοκίμων...”, στο σωστό: “ια) Σχολή ναυτι¬ 
κών δοκίμων...” 

2) Στη σελίδα 1946, στήλη δεύτερη, το στοιχείο μα) από το λανθα¬ 
σμένο: “μα) Τμήμα ηλεκτρολόγων της ανώτερης σχολής...”, στο σω¬ 
στό: μα) Τμήμα τεχνολόγων ηλεκτρολόγων της ανώτερης σχο¬ 
λής...”. 

3) Στη σελίδα 1950, στήλη δεύτερη, πρώτος στίχος της ΟΜΑΔΑΣ 
8, από το λανθασμένο: “Τμήματα: Τεχνολογίας τροφίμων, οινολο¬ 
γίας...” στο σωστό: “Τμήματα: Τεχνολογίας τροφίμων, οινολο¬ 
γίας...”. 

4) Στη σελίδα 1952, στην παράγραφο 1 του άρθρου 4, το στοιχείο θ), 
από το λανθασμένο: θ) Τμήμα Φιλολογίας, παιδαγωγικής...”, στο σω¬ 
στό: “θ) Τμήμα Φιλοσοφίας, παιδαγωγικής...". 

5) Στη σελίδα 1957, στήλη δεύτερη, οι δύο (2) τελευταίοι στίχοι της 
παραγράφου 6 του άρθρου 12, από το λανθασμένο: "βαθμός του πρώ¬ 
του και δεύτερου βαθμολογητή υπάρχει διαφορά μεγαλύτερη από δέκα 
(10) βαθμολογικές μονάδες”, στο σωστό: “βαθμός του πρώτου βαθμο¬ 
λογητή και εξετάζεται αν μεταξύ των βαθμών του πρώτου και δεύτερου 
βαθμολογητή υπάρχει διαφορά μεγαλύτερη από δέκα (10) βαθμολογι¬ 
κές μονάδες”. 

6) Στη σελίδα 1958, στήλη δεύτερη, στίχος έβδομος, από το λανθα¬ 
σμένο: “φωση του θώρακα, όταν είναι έκδησλη.. , στο σωστό: φωση 
του θώρακα, όταν είναι έκδηλη...”. 

7) Στη σελίδα 1959, στήλη πρώτη: 

α) εικοστός έννατος (29) στίχος, από το λανθασμένο: κε) Εξώφθαλ- 
μος ανίατρος του ενός...”, στο σωστό: “κε) Εξώφθαλμος ανίατος του 
ενός...” 

β) Ο πεντηκοστός όγδοος (58) στίχος, από το λανθασμένο: ιδ) ..... 
συνδρομές μετολοιμώξεις...”, στο σωστό: συνδρομές μετολοιμώ- 
δεις...”. 

8) Στη σελίδα 1959, στήλη δεύτερη: 

α) Ο έκτος (6) στίχος, από το λανθασμένο: α) Οι περιφερειακές πα¬ 


ραλύσεις ή παρέσεις...”, στο σωστό: “α) Οι περιφερικές παραλύσεις ή 
παρέσεις...”. 

β) Ο δέκατος πέμπτος (15) στίχος, από το λανθασμένο: “ε) Τα νευ¬ 
ρώματα και τα μη επιδεκτικά θεραπείας”, στο σωστό: “ε) Τα νευρώ¬ 
ματα τα μη επιδεκτικά θεραπείας”. 

γ) Ο εικοστός τρίτος (23) στίχος, από το λανθασμένο: “α) Οι μυατρο¬ 
φίες εξαιτίας μυοπαθείων.., στο σωστό: “α) Οι μυοτροφίες εξαιτίας 
μυοπαθείων...”. 

9) Στη σελίδα 1959, στήλη δεύτερη, στα αγωνίσματα: 
ΑΡΡΕΝΩΝ: 

α) Σφαιροβολία (βάρος σφαίρας 5 ΚΟΚ) στο σωστό: “Σφαιροβολία 
(βάρος σφαίρας 6 ΚΟΚ)”. 

β) Η επίδοση του άλματος σε μήκος, που αντιστοιχεί στο βαθμό 13, 
από το λανθασμένο: “5.29 μ. - 5,41 μ.”, στο σωστό “5.29 μ. - 5.15 
μ ·”· 

γ) Η επίδοση του δρόμου 400 μ., που αντιστοιχεί στο βαθμό 8, από 
το λανθασμένο: “57"6 - 57”, στο σωστό: “57"6 - 58”, 

ΘΗΛΕΩΝ: 

α) Η επίδοση του δρόμου 200 μ., που αντιστοιχεί στο βαθμό 16, από 
το λανθασμένο: “28”1 - 28"6”, στο σωστό: “28"1-28"5”. 

β) Η επίδοση της σφαιροβολίας, που αντιστοιχεί στο βαθμό 16. από 
το λανθασμένο: “9.79μ.-9.00μ"., στο σωστό: “9.79μ.-9.40 μ.”. 

γ) Η επίδοση της σφαιροβολίας, που αντιστοιχεί στο βαθμό 15, από 
το λανθασμένο: “9.39μ.-8.60μ”., στο σωστό: “9.39μ.-9.00 μ.”. 

10) Στη σελίδα 1962, ο δεύτερος στίχος της παραγράφου 3 του άρ¬ 
θρου 25. από το λαθνασμένο: “θρου 2 του παρόντος Προεδρικού Δια¬ 
τάγματος...”. στο σωστό: “θρου 20 του παρόντος Προεδρικού Διατάγ¬ 
ματος....” 

11) Στη σελίδα 1963, στο άρθρο 26: 

α) Ο δεύτερος στίχος της παραγράφου 5. από το λανθασμένο: “ως 
μέλη των τμημάτων της Ο.Β. και Ο.Α...”, στο σωστό: “ως μέλη των 
τμημάτων της Ο.Β. και της Ο.Α...”. 

β) Ο πρώτος στίχος της παραγράφου 6, από το λανθασμένο: 

“6. Ο αριθμός των μελών κάθε τμήματος της Ο.Β. και Ο.Α...”, στο σω¬ 
στό: “6. Ο αριθμός των μελών κάθε τμήματος της Ο.Β. και της Ο.Α..." 


(Από το ΤΠΕΠΘ) 


-♦- 

(4) 

Στο Π.Δ. 242/23.5.88 που δημοσιεύτηκε στο ΦΕΚ 104/25.5.88 
(τ.Α'), γίνεται η εξής διόρθωση: Στην παρ. 1 του προοιμίου, το εσφαλ¬ 
μένο “άρθρου 11 παρ 2” διορθώνεται στο ορθό “άρθρο 1 1 παρ. 1 ”. 

(Από το Υπουργείο Δημόσιας Τάξης) 

-♦- 


(5) 

Στο Π.Δ. 224/1988 «Οργανισμός του Ταχυδρομικού Ταμιευτη¬ 
ρίου» που δημοσιεύθηκε στο ΦΕΚ 96/Α/20.5.1988 γίνονται οι ακό¬ 
λουθες διορθώσεις: 

α) Στο άρθρο 7, περίπτ. β. στίχο πρώτο του τελευταίου εδαφίου, η 
εσφαλμένη λέξη «λεπτομερειών» διορθώνεται στην ορθή «λεπτομε¬ 
ρών». 

β) Στο άρθρο 8, περίπτ. β, στίχο τρίτο του πέμπτου εδαφίου, η εσφαλ¬ 
μένη λέξη «στην» διορθώνεται στην ορθή «στα». 

γ) Στο άρθρο 16, περίπτ. α, εδάφιο τέταρτο, η εσφαλμένη λέξη «και» 
διορθώνεται στην ορθή «των». 

δ) Στο άρθρο 16, περίπτ. β, εδάφιο δεύτερο, η εσφαλμένη λέξη «εργο¬ 
ληπτικών» διορθώνεται στην ορθή «εργοληπτών». 

ε) Στο άρθρο 30, στίχο πρώτο μετά τη λέξη Διευθύνσεων προστίθεται 
η παραληφθείσα λέξη «Πληροφορικής». 

(Από το Υπουργείο Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





